Κανονισμός (ΕΚ) αριθ. 1095/2001 της Επιτροπής

της 5ης Ιουνίου 2001

για το άνοιγμα και τη διαχείριση δασμολογικής ποσόστωσης για την εισαγωγή νεαρών αρρένων βοοειδών που προορίζονται για πάχυνση (1η Ιουλίου 2001 έως 30 Ιουνίου 2002)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 32 παράγραφος 1,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, που καταρτίστηκε κατόπιν των διαπραγματεύσεων του άρθρου XXIV:6 της GΑTT(2), και ιδίως το άρθρο 1 παράγραφος 1,

Εκτιμώντας τα ακόλουθα:

(1) Βάσει τον καταλόγου CXL, η Κοινότητα έχει αναλάβει την υποχρέωση να ανοίξει ετήσια δασμολογική ποσόστωση για την εισαγωγή 169000 νεαρών αρρένων βοοειδών που προορίζονται για πάχυνση. Είναι ανάγκη να θεσπιστούν οι λεπτομέρειες εφαρμογής της, ποσόστωσης αυτής για την περίοδο από την 1η Ιουλίου 2001 έως τις 30 Ιουνίου 2002.

(2) Πρέπει να διασφαλισθεί, ιδίως, η ίση και συνεχής πρόσβαση όλων των ενδιαφερομένων εμπορευόμενων της Κοινότητας στην εν λόγω ποσόστωση και η εφαρμογή, χωρίς διακοπή, των δασμών που προβλέπονται για την εν λόγω ποσόστωση σε όλες τις εισαγωγές των υπόψη ζώων μέχρι την εξάντληση της ποσόστωσης.

(3) Πρέπει να ληφθούν υπόψη οι ανάγκες εφοδιασμού ορισμένων κρατών μελών που χαρακτηρίζονται από πολύ σημαντικό έλλειμμα βοοειδών που προορίζονται για πάχυνση. Λόγω του ότι οι ανάγκες αυτές ανακύπτουν κυρίως στην Ιταλία και την Ελλάδα, πρέπει να δοθεί προτεραιότητα στις αιτήσεις στα δύο αυτά κράτη μέλη.

(4) Πρέπει, για την κατανομή της ποσόστωσης, να εφαρμοσθεί στην ποσότητα που προορίζεται για την Ιταλία και την Ελλάδα η μέθοδος που προβλέπεται στο άρθρο 32 παράγραφος 2 τρίτη περίπτωση του κανονισμού (ΕΚ) αριθ. 1254/1999, αποφεύγοντας κάθε διάκριση μεταξύ των ενδιαφερομένων εμπορευομένων. Πρέπει, επομένως, να διευρυνθεί η πρόσβαση στην ποσόστωση για τους εμπορευόμενους που αποκαλούνται "νεοαφιχθέντες".

(5) Για την επαλήθευση των ανωτέρω κριτηρίων πρέπει η αίτηση να υποβάλλεται στο κράτος μέλος στο οποίο ο εμπορευόμενος είναι εγγεγραμμένος στο μητρώο φόρου προστιθεμένης αξίας (ΦΠΑ). Η Ιταλία και η Ελλάδα αποτελούν εξαίρεση. Οι εμπορευόμενοι που είναι εγγεγραμμένοι στο μητρώο ΦΠΑ ενός άλλου κράτους μέλους μπορούν να υποβάλουν την αίτησή τους στις δύο αυτές χώρες.

(6) Προς αποφυγή κερδοσκοπίας πρέπει:

- να αποκλεισθούν της ποσόστωσης οι εμπορευόμενοι που δεν ασκούν πλέον δραστηριότητα στον τομέα τον εμπορίου ζώντων βοοειδών κατά την 1η Ιουνίου 2001,

- να καθορισθεί εγγύηση σχετικά με τα δικαιώματα εισαγωγής,

- να μην μεταβιβάζονται τα πιστοποιηπκά εισαγωγής,

- να περιορίζεται η χορήγηση πιστοποιητικών εισαγωγής για έναν εμπορευόμενο στην ποσότητα για την οποία του παραχωρήθηκαν δικαιώματα εισαγωγής.

(7) Προκειμένου να υποχρεωθεί ο εμπορευόμενος να ζητήσει τα πιστοποιητικά εισαγωγής για όλα τα παρασχεθέντα δικαιώματα εισαγωγής, πρέπει να καθορισθεί ότι η υποχρέωση αυτή αποτελεί απαίτηση κατά την έννοια του κανονισμού (ΕΟΚ) αριθ. 2220/85 της Επιτροπής, της 22ας Ιουλίου 1985, περί κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα(3), όπως τροποποιήθηκε τελευταία από τον κανονισμό (ΕΚ) αριθ. 1932/1999(4).

(8) Για να επιτραπεί η πλήρης χρησιμοποίηση του όγκου της ποσόστωσης, θα πρέπει να καθοριστεί χρονική διορία για την κατάθεση αιτήσεων έκδοσης πιστοποιητικών εισαγωγής, και να προβλεφθεί μια άλλη κατανομή ποσοτήτων, για τις οποίες στη διορία δεν θα έχουν υποβληθεί αιτήσεις έκδοσης πιστοποιητικών. Βάσει της αποκτηθείσας πείρας πρέπει επίσης να προβλεφθεί ότι η τελευταία αυτή κατανομή αφορά τους ενδιαφερόμενους εισαγωγείς που έχουν ζητήσει πιστοποιητικά εισαγωγής για όλες τις ποσότητες, τις οποίες δικαιούντο.

(9) Πρέπει να προβλεφθεί διαχείριση του καθεστώτος με τη βοήθεια πιστοποιητικών εισαγωγής. Για το σκοπό αυτό, πρέπει να προβλεφθεί ιδίως ο τρόπος παρουσίασης των αιτήσεων, καθώς και στοιχεία που πρέπει να εμφαίνονται στις αιτήσεις και στα πιστοποιητικά, ενδεχομένως εισάγοντας παρεκκλίσεις ή συμπληρώνοντας ορισμένες διατάξεις του κανονισμού (ΕΚ) αριθ. 1291/2000 της Επιτροπής, της 9ης Ιουνίου 2000, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα(5), και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80(6), όπως τροποποιήθηκε τελευταία από τον κανονισμό (ΕΚ) αριθ. 24/2001(7).

(10) Η εφαρμογή της εν λόγω δασμολογικής ποσόστωσης απαιτεί αποτελεσματικούς ελέγχους όσον αφορά τον συγκεκριμένο προορισμό τους. Συνεπώς, η πάχυνση πρέπει να πραγματοποιείται στο κράτος μέλος στο οποίο έχει εκδοθεί το πιστοποιητικό εισαγωγής.

(11) Πρέπει να συσταθεί εγγύηση ώστε να εξασφαλιστεί ότι η πάχυνση των ζώων διαρκεί τουλάχιστον 120 ημέρες σε καθορισμένες μονάδες παραγωγής. Το ποσό της εγγύησης πρέπει να καλύπτει τη διαφορά μεταξύ των δασμών του κοινού δασμολογίου και των μειωμένων δασμών που εφαρμόζονται την ημέρα της θέσης των εν λόγω ζώων σε ελεύθερη κυκλοφορία.

(12) Η επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγει δασμολογική ποσόστωση 169000 νεαρών αρρένων βοοειδών που υπάγονται στους κωδικούς ΣΟ 0102 90 05, 0102 90 29 ή 0102 90 49 και προορίζονται για πάχυνση στην Κοινότητα, για την περίοδο από την 1η Ιουλίου 2001 έως τις 30 Ιουνίου 2002.

Η ποσόστωση φέρει τον αύξοντα αριθμό 09.4005.

2. Ο εισαγωγικός δασμός που εφαρμόζεται στο πλαίσιο της δασμολογικής ποσόστωσης που αναφέρεται στην παράγραφο 1 ανέρχεται σε 16 % κατ' αξία, συν 582 ευρώ ανά τόνο καθαρού βάρους.

Η εφαρμογή του δασμού αυτού εξαρτάται από την πάχυνση των εισαγομένων ζώων στο κράτος μέλος εισαγωγής για περίοδο τουλάχιστον 120 ημερών.

Άρθρο 2

1. Τα δικαιώματα εισαγωγής που χορηγούνται για την ποσότητα που αναφέρεται στο άρθρο 1 παράγραφος 1 κατανέμονται στα ακόλουθα κράτη μέλη ως εξής:

>ΘΕΣΗ ΠΙΝΑΚΑ>

2. Για καθεμία από τις ποσότητες που αναφέρονται στην παράγραφο 1 στοιχεία α) και β) τα δικαιώματα εισαγωγής σε σχέση με:

- ποσοστό 70 % της ποσότητας χορηγείται, κατόπιν αιτήσεως, απευθείας από το σχετικό κράτος μέλος στους εισαγωγείς που προσκομίζουν την απόδειξη ότι έχουν εισάγει ζώντα ζώα στο πλαίστο των κανονισμών που αναφέρονται στο παράρτημα Ι· οι ποσότητες κατανέμονται ανάλογα με τον αριθμό των κεφαλών που έχουν εισαχθεί στο πλαίσιο των εν λόγω κανονισμών,

- ποσοστό 30 % της ποσότητας χορηγείται, κατόπιν αιτήσεως, απευθείας από το κράτος μέλος στους επιχειρηματίες οι οποίοι μπορούν να αποδείξουν ότι κατά τη διάρκεια της περιόδου από την 1η Ιουλίου 1999 έως τις 30 Ιουνίου 2000 έχουν εξάγει προς ή/και εισάγει από τρίτες χώρες τουλάχιστον 75 ζώντα ζώα που υπάγονται στον κωδικό ΣΟ 0102 90, με εξαίρεση τις εισαγωγές που πραγματοποιήθηκαν βάσει των κανονισμών που αναφέρονται στο παράρτημα Ι.

Οι επιχειρηματίες πρέπει να είναι εγγεγραμμένοι στο εθνικό μητρώο του φόρου προστιθέμενης αξίας (ΦΠΑ).

Οι αιτήσεις για δικαιώματα εισαγωγής πρέπει να υποβάλλονται:

- στην Ιταλία, για τις ποσότητες που αναφέρονται στην παράγραφο 1 στοιχείο α),

- στην Ελλάδα, για τις ποσότητες που αναφέρονταν στην παράγραφο 1 στοιχείο β).

3. Οι ποσότητες που αναφέρονται στην παράγραφο 1 στοιχείο γ) χορηγούνται, κατόπιν αιτήσεως, στους επιχειρηματίες που μπορούν να αποδείξουν ότι κατά τη διάρκεια της περιόδου από την 1η Ιουλίου 1999 έως τις 30 Ιουνίου 2000 έχουν εξάγει προς ή/και εισάγει από τρίτες χώρες τουλάχιστον 75 ζώντα ζώα που υπάγονται στον κωδικό ΣΟ 0102 90.

Οι αιτήσεις για δικαιώματα εισαγωγής για τις ποσότητες που αναφέρονται στο πρώτο εδάφιο πρέπει να υποβάλλονται στο κράτος μέλος, εκτός από την Ιταλία και την Ελλάδα, όπου ο ατιών είναι εγγεγραμμένος στο εθνικό μητρώο του φόρου προστιθέμενης αξίας (ΦΠΑ).

4. Οι ποσότητες που αναφέρονται στην παράγραφο 2 πρώτο εδάφιο δεύτερη περίπτωση και στην παράγραφο 3 χορηγούνται για κάθε επιλέξιμο επιχειρηματία, κατ' αναλογία των ζητούμενων ποσοτήτων. Καμία αίτηση για δικαιώματα εισαγωγής δεν πρέπει να υπερβαίνει κατά 10 % τις διαθέσιμες ποσότητες.

5. Η απόδειξη εισαγωγής ή/και εξαγωγής προσκομίζεται μόνο με τελωνειακά έγγραφα θέσεως σε ελεύθερη κυκλοφορία ή έγγραφα εξαγωγής.

Τα κράτη μέλη δύνανται να κάνουν δεκτά αντίγραφα των εν λόγω εγγράφων επικυρωμένα από τις αρμόδιες αρχές.

Άρθρο 3

1. Οι επιχειρηματίες που δεν ασκούσαν πλέον δραστηριότητες στον τομέα του εμπορίου ζώντων βοοειδών την 1η Ιουνίου 2001 δεν μπορούν να υπαχθούν στις διατάξεις του παρόντος κανονισμού.

2. Οι επιχειρήσεις που προκύπτουν από συγχωνεύσεις, όπου κάθε μέρος έχει δικαιώματα σύμφωνα με το άρθρο 2 παράγραφος 2 πρώτη περίπτωση, απολαύουν των ιδίων δικαιωμάτων όπως και οι επιχειρήσεις από τις οποίες προέρχονται.

Άρθρο 4

1. Όταν, σε οποιαδήποτε από τις κατηγορίες που αναφέρονται, στο άρθρο 2 παράγραφοι 2 και 3, ένας αιτών υποβάλει περισσότερες από μία αιτήσεις, καμία από τις αιτήσεις αυτές δεν γίνεται δεκτή.

2. Για τους σκοπούς του άρθρου 2 παράγραφοι 2 και 3, οι αρμόδιες αρχές πρέπει να λάβουν τις αιτήσεις έως τις 13 Ιουνίου 2001, το αργότερο, συνοδευόμενες από τα απαραίτητα αποδεκτά έγγραφα.

3. Όσον αφορά τις αιτήσεις που υποβλήθηκαν δυνάμει του άρθρου 2 παράγραφος 2, μετά από έλεγχο των υποβληθέντων εγγράφων, η Ιταλία και η Ελλάδα αποστέλλουν στην Επιτροπή, το αργότερο μέχρι τις 4 Ιουλίου 2001, κατάλογο με τους αιτούντες και τις ζητούμενες ποσότητες, χρησιμοποιώντας τα έντυπα που περιλαμβάνονται στα παραρτήματα ΙΙ και ΙΙΙ.

4. Όσον αφορά τις αιτήσεις δυνάμει του άρθρου 2 παράγραφος 3, μετά από έλεγχο των υποβληθέντων εγγράφων, τα κράτη μέλη αποστέλλουν στην Επιτροπή, το αργότερο έως τις 26 Ιουνίου 2001, κατάλογο με τους αιτούντες και τις ζητούμενες ποσότητες, χρησιμοποιώντας το έντυπο του παραρτήματος ΙΙ.

Η Επιτροπή αποφασίζει το συντομότερο δυνατό σε ποιο βαθμό μπορούν να γίνονται δεκτές οι αιτήσεις. Όταν οι ζητούμενες ποσότητες υπερβαίνουν τις διαθέσιμες, η Επιτροπή καθορίζει ένα ενιαίο ποσοστό μείωσης των ζητούμενων ποσοτήτων.

5. Εάν η χορήγηση που αναφέρεται στο άρθρο 2 παράγραφος 4 αφορά ποσότητα κατώτερη από 50 κεφαλές ανά αίτηση, η χορήγηση πραγματοποείται μέσω κλήρωσης ανά παρτίδα 50 κεφαλών για τα σχετικά κράτη μέλη. Σε περίπτωση που υπολείπεται ποσότητα κάτω των 50 κεφαλών, μία μόνο παρτίδα αφορά την εν λόγω ποσότητα.

Άρθρο 5

1. Καθορίζεται σε 3 ευρώ ανά κεφαλή εγγύηση που αφορά τα δικαιώματα εισαγωγής. Πρέπει να κατατίθεται στην αρμόδια αρχή συγχρόνως με την αίτηση των δικαιωμάτων εισαγωγής.

2. Πρέπει να ζητούνται πιστοποιητικά εισαγωγής για την χορηγηθείσα ποσότητα. Η υποχρέωση αυτή αποτελεί κύρια απαίτηση κατά την έννοια του άρθρου 20 παράγραφος 2 του κανονισμού (ΕΟΚ) αριθ. 2220/85.

3. Εάν η χορήγηση της Ιταλίας και της Ελλάδας που αναφέρεται στο άρθρο 2 παράγραφος 2 και της Επιτροπής, σύμφωνα με το άρθρο 4 παράγραφος 4, έχει σαν αποτέλεσμα να υπερβαίνουν τα ζητούμενα δικαιώματα τα παρασχεθέντα δικαιώματα, η εγγύηση που έχει συσταθεί αποδεσμεύεται για την υπέρβαση.

Άρθρο 6

1. Κάθε εισαγωγή ζώων, για την οποία έχουν χορηγηθεί δικαιώματα εισαγωγής, πρέπει να υπόκειται στην υποβολή πιστοποιητικών εισαγωγής.

2. Οι διατάξεις των κανονισμών (ΕΚ) αριθ. 1291/2000 και (ΕΚ) αριθ. 1445/95 εφαρμόζονται με την επιφύλαξη των διατάξεων του παρόντος κανονισμού.

3. Η αίτηση έκδοσης πιστοποιητικού εισαγωγής μπορεί να υποβάλλεται αποκλειστικά:

- στο κράτος μέλος όπου έχει υποβληθεί η αίτηση για δικαιώματα εισαγωγής,

- από τον επιχειρηματία στον οποίο έχουν χορηγηθεί δικαιώματα εισαγωγής σύμφωνα με τα άρθρα 2 και 4. Τα δικαιώματα εισαγωγής που έχουν χορηγηθεί σε ένα επιχειρηματία του παρέχουν το δικαίωμα έκδοσης πιστοποιητικών εισαγωγής για ποσότητα ισοδύναμη προς τα χορηγηθέντα δικαιώματα.

4. Τα πστοποιητικά εκδίδονται έως τις 30 Νοεμβρίου 2001 για το 50 % κατ' ανώτατο όριο των χορηγούμενων δικαιωμάτων εισαγωγής. Τα πιστοποιηπκά εισαγωγής για τις υπόλοιπες ποσότητες εκδίδονται από την 1η Δεκεμβρίου 2001.

5. Η αίτηση πιστοποιητικού και το πιστοποιητικό πρέπει να περιλαμβάνουν:

α) στο τετραγωνίδιο 8, τη χώρα καταγωγής·

β) στο τετραγωνίδιο 16, έναν από τους επιλέξιμους κωδικούς ΣΟ·

γ) στο τετραγωνίδιο 20, την ακόλουθη ένδειξη: "Ζωντανά άρρενα βοοειδή με ζωντανό βάρος μικρότερο ή ίσο προς 300 kg. [Κανονισμός (ΕΚ) αριθ. 1095/2001]."

Άρθρο 7

1. Κατά παρέκκλιση από το άρθρο 9 παράγραφος 1 του κανονισμού (ΕΟΚ) αριθ. 1291/2000, τα πιστοποιητικά εισαγωγής που εκδίδονται βάσει του παρόντος κανονισμού δεν είναι μεταβιβάσιμα και παρέχουν δικαίωμα πρόσβασης στη δασμολογική ποσόστωση μόνον εφόσον εκδίδονται στα ίδια ονόματα με αυτά που εμφαίνονται στις δηλώσεις θέσης σε ελεύθερη κυκλοφορία που τα συνοδεύουν.

2. Η διάρκεια ισχύος των εκδιδόμενων πιστοποιητικών είναι 90 ημέρες από την ημερομηνία έκδοσής τους, κατά την έννοια του άρθρου 23 παράγραφος 1 του κανονισμού (ΕΚ) αριθ. 1291/2000. Ωστόσο, κανένα πιστοποτητικό δεν ισχύει μετά τις 30 Ιουνίου 2002.

3. Τα εκδιδόμενα πιστοποιητικά ισχύουν σε όλη την Κοινότητα.

4. Το άρθρο 8 παράγραφος 4 του κανονισμού (ΕΚ) αριθ. 1291/2000 δεν εφαρμόζεται.

Άρθρο 8

1. Κατά τη στιγμή της εισαγωγής, ο εισαγωγέας πρέπει να προσκομίσει απόδειξη:

- ότι ανέλαβε τη γραπτή υποχρέωση να υποδείξει στην αρμόδια αρχή του κράτους μέλους που εκδίδει το πιστοποιητικό εισαγωγής, εντός ενός μηνός, τον κατάλογο των εκμεταλλεύσεων στις οποίες έχουν παχυνθεί τα νεαρά βοοειδή,

- ότι έχει συσταθεί εγγύηση, το ποσό της οποίας καθορίζεται για κάθε επιλέξιμο κωδικό ΣΟ στο παράρτημα IV, στην αρμόδια αρχή του κράτους μέλους που εκδίδει το πιστοποιητικό εισαγωγής, με την οποία διασφαλίζεται ότι τα εισαχθέντα ζώα θα παχυνθούν εκεί κατά τη διάρκεια ελάχιστης περιόδου 120 ημερών από την ημερομηνία της εισαγωγής τους.

2. Η πάχυνση των ζώων που αναφέρονται στον παρόντα κανονισμό πραγματοποιείται στο κράτος μέλος που εκδίδει το πιστοποιητικό εισαγωγής.

3. Εκτός περιπτώσεως ανωτέρας βίας, η εγγύηση, που αναφέρεται στην παράγραφο 1 δεύτερη περίπτωση, αποδεσμεύεται μόνον εφόσον προσκομιστεί απόδειξη στην αρμόδια αρχή του κράτους μέλους που εκδίδει το πιστοποιητικό εισαγωγής, ότι τα νεαρά βοοειδή:

α) έχουν υποστεί πάχυνση στην εκμετάλλευση ή στις εκμεταλλεύσεις που έχουν υποδειχθεί σύμφωνα με την παράγραφο 1·

β) δεν έχουν σφαγεί πριν από τη λήξη της περιόδου των 120 ημερών από την ημερομηνία της εισαγωγής, ή

γ) έχουν σφαγεί πριν από τη λήξη της περιόδου αυτής για υγειονομικούς λόγους, ή ότι ο θάνατός τους προέκυψε από νόσο ή ατύχημα.

Η εγγύηση αποδεσμεύεται αμέσως μετά την προσκόμιση της εν λόγω απόδειξης.

Ωστόσο, όταν δεν τηρείται η προθεσμία που αναφέρεται στην παράγραφο 1 πρώτη περίπτωση, το ποσό της εγγύησης που αποδεσμεύεται πρέπει να μειωθεί:

- κατά 15 % και

- κατά 2 % του υπολοίπου ποσού για κάθε ημέρα υπέρβασης.

Τα ποσά που δεν αποδεσμεύονται πρέπει να καταπίπτουν και να διατηρούνται ως τελωνειακοί δασμοί.

4. Εάν η απόδειξη που αναφέρεται στην παράγραφο 3 δεν έχει προσκομιστεί εντός 180 ημερών από την ημέρα της εισαγωγής, η εγγύηση καταπίπτει και παρακρατείται ως τελωνειακός δασμός.

Ωστόσο, εάν η απόδειξη αυτή δεν έχει προσκομιστεί εντός των 180 ημερών, αλλά προσκομιστεί εντός έξι μηνών μετά τις 180 αυτές ημέρες, πρέπει να επιστραφεί το ποσό που καταπίπτει, μειωμένο κατά 15 % του ποσού της εγγύησης.

Άρθρο 9

1. Οι ποσότητες που δεν αποτέλεσαν αντικείμενο αίτησης πιστοποιητικού εισαγωγής στις 22 Φεβρουαρίου 2002 αποτελούν αντικείμενο άλλης χορήγησης δικαιωμάτων εισαγωγής, χωρίς να ληφθούν υπόψη η κατανομή των δικαιωμάτων εισαγωγής που χορηγούνται μεταξύ των κρατών μελών η οποία αναφέρεται στο άρθρο 2 παράγραφος 1 και τα δύο διαφορετικά καθεστώτα που αναφέρονται στο άρθρο 2 παράγραφος 2 πρώτη και δεύτερη περίπτωση.

2. Για το σκοπό αυτό, τα κράτη μέλη κοινοποιούν στην Επιτροπή, το αργότερο μέχρι την 1η Μαρτίου 2002, τις ποσότητες που δεν αποτέλεσαν αντικείμενο αίτησης για πιστοποιητικό εισαγωγής.

3. Η Επιτροπή εκδίδει το συντομότερο δυνατό απόφαση για τις ποσότητες που υπολείπονται.

4. Η κατανομή των ποσοτήτων που υπολείπονται αφορά τους ενδιαφερόμενους εμπορευόμενους που έχουν ζητήσει πιστοποιητικά εισαγωγής για όλες τις ποσότητες, τις οποίες δικαιούντο.

Η αίτηση για δικαιώματα εισαγωγής υποβάλλεται στο κράτος μέλος στο οποίο ο αιτών είναι εγγεγραμμένο στο εθνικό μητρώο του φόρου προστιθέμενης αξίας (ΦΠΑ).

5. Για την εφαρμογή του παρόντος άρθρου, οι διατάξεις των άρθρων 4 έως 8 εφαρμόζονται κατ' αναλογία. Ωστόσο, η ημερομηνία αίτησης που αναφέρεται στο άρθρο 4 παράγραφος 2 αντικαθίσταται από την ημερομηνία 22 Μαρτίου 2002 και η ημερομηνία ανακοίνωσης που αναφέρεται στο άρθρο 4 παράγραφος 4 από την ημερομηνία 29 Μαρτίου 2002.

Άρθρο 10

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουνίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 146 της 20.6.1996, σ. 1.

(3) ΕΕ L 205 της 3.8.1985, σ. 5.

(4) ΕΕ L 240 της 10.9.1999, σ. 11.

(5) ΕΕ L 152 της 24.6.2000, σ. 1.

(6) ΕΕ L 143 της 27.6.1995, σ. 35.

(7) ΕΕ L 3 της 6.1.2001, σ. 9.

ΠΑΡΑΡΤΗΜΑ Ι

Κανονισμοί που αναφέρονται στο άρθρο 2 παράγραφος 2

Κανονισμοί της Επιτροπής:

- (ΕΚ) αριθ. 1376/97 (EE L 189 της 18.7.1997, σ. 3),

- (ΕΚ) αριθ. 1043/98 (EE L 149 της 20.5.1998, σ. 7),

- (ΕΚ) αριθ. 1431/1999 (EE L 166 της 1.7.1999, σ. 49).

ΠΑΡΑΡΤΗΜΑ ΙΙ

Αριθμός φαξ: (32-2) 296 60 27/(32-2) 295 36 13

Εφαρμογή του άρθρου 4 παράγραφοι 3 και 4 πρώτη περίπτωση του κανονισμού (ΕΚ) αριθ. 1095/2001

Αύξων αριθμός 09.4005

>PIC FILE= "L_2001150EL.003002.EPS">

ΠΑΡΑΡΤΗΜΑ ΙΙI

Αριθμός Φαξ: (32-2) 296 60 27/(32-2) 295 36 13

Εφαρμογή του άρθρου 4 παράγραφος 3 του κανονισμού (ΕΚ) αριθ. 1095/2001

Αύξων αριθμός 09.4005

>PIC FILE= "L_2001150EL.003102.EPS">

ΠΑΡΑΡΤΗΜΑ IV

ΠΟΣΑ ΤΗΣ ΕΓΓΥΗΣΗΣ

>ΘΕΣΗ ΠΙΝΑΚΑ>